Kuhn, Janelle (2016-03)
AFRIKAANS OPSOMMING: Alkohol is ‘n algemene afhanklikheidsvormende middel onder volwassenes en tieners, maar kom egter die mees algemene voor onder die mans in 'n huishouding. In hierdie studie is die oorsaak, effekte en gevolge van alkoholmisbruik deur 'n pa van ‘n gesin ondersoek en die navorser kon bepaal wat die mees algemene faktore is wat kan aanleiding gee tot individuele alkoholmisbruik deur die vader asook hoe hierdie verskynsel die gesin in die algemeen kan affekteer. In hierdie betrokke studie is onderhoude met met 20 maatskaplike werkers in die Wes-Kaap gevoer. Hierdie maatskaplike werkers het ondervinding van dienslewering binne die veld van alkoholmisbruik, maar veral ook van dienslewering aan gesinne waar die ouers van alkohol misbruik maak. Hierdie maatskaplike werkers is ook ervare ten opsigte van die algemene effekte wat alkoholmisbruik deur ‘n ouer op die gesin het. ‘n Kombinasie van die kwalitatiewe - en kwantitatiewe navorsingsbenadering is in hierdie studie benut. 'n Kombinasie van die verkennende - en beskrywende navorsingsontwerp is verder gebruik en het gedien as raamwerk vir die implementering van die navorsingsbenadering. 'n Doelgerigte steekproef van twintig maatskaplike werkers is saamgestel en data is ingesamel deur middel van semi-gestruktureerde onderhoude nadat ‘n loodsstudie geïmplementeer is om eerstens die metingsinstrument op slegs een maatskaplike werker te toets en die nodige wysigings aan te bring waar nodig. Twee literatuurstudies word in hierdie studie aangebied. Hierdie literatuurstudies fokus op die voorkoms en aard van alkoholmisbruik deur vaders in gesinne en spesifiek hoe hierdie alkoholmisbruik die funksionering van gesinne raak met die klem op alkoholmisbruik deur die vader soos deur die sisteemteoretiese perspektief aangedui. Die doel van hierdie twee literatuurstudies soos in hoofstukke twee en drie opgeteken, was om die eerste twee doelwitte van die studie te bereik, wat handel oor die begrip vir en die beskrywing van alkoholmisbruik deur ŉ pa, asook die impak van hierdie gedrag op die maatskaplike funksionering van die nukleêre gesin. Stellenbosch University https://scholar.sun.ac.za Hoofstuk vier is 'n aanbieding van die empiriese studie. Data wat ingesamel is, is aangebied en ontleed in ooreenstemming met die literatuurstudie. Data is voorts geanaliseer deur ‘n kwalitatiewe analise en aangebied volgens geïdentifiseerde temas, subtemas en kategorieë. Relevante tabelle, figure en deelnemerbeskrywings is benut om die ontleding van data te staaf. Hoofstuk vyf bied 'n oorsig van die gevolgtrekkings en aanbevelings in terme van die bevindinge van hierdie studie soos gebaseer op die menings van maatskaplike werkers oor die sosiale funksionering van 'n gesin waar alkohol deur die vaderfiguur misbruik word.
Please refer to this item in SUNScholar by using the following persistent URL: http://hdl.handle.net/10019.1/98737
Influence of pH and ethanol on malolactic fermentation and volatile aroma compound composition in white wines ﻿
Knoll C.; Fritsch S.; Schnell S.; Grossmann M.; Rauhut D.; Du Toit M. (2011)
Maternal risk factors predicting child physical characteristics and dysmorphology in fetal alcohol syndrome and partial fetal alcohol syndrome ﻿
May P.A.; Tabachnick B.G.; Gossage J.P.; Kalberg W.O.; Marais A.-S.; Robinson L.K.; Manning M.; Buckley D.; Hoyme H.E. (2011-10-13)